5. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.Φ10/70713/5569 της 16-29 Δεκ.2005 (ΦΕΚ Β΄1851) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από την «ΕΡΓΑ ΟΣΕ ΑΕ». Έχοντας υπόψη 1. Τις διατάξεις του άρθρου 10 παρ. 1 του ν. 2465/1997 «Θέματα αρμοδιότητας του Υπουργείου Μεταφορών και Επικοινωνιών» (ΦΕΚ Α΄28) 2. Τις διατάξεις του άρθρου 1 παρ. 3 του ν. 2366/1995 «Ρύθμιση θεμάτων Οργανισμών και Υπηρεσιών του Υπουργείου Μεταφορών και Επικοινωνιών και άλλες διατάξεις» 3. Τις διατάξεις του ν. 1418/1984 «Δημόσια Έργα και Ρυθμίσεις συναφών θεμάτων» (ΦΕΚ Α΄23). 4. Τις διατάξεις του ν. 716/1977 «περί μητρώου μελετητών και εκπονήσεως μελετών» (ΦΕΚ Α΄295). 5. Τις διατάξεις του άρθρου 25 του ν. 3333/2005 (ΦΕΚ Α΄91). 6. Τις διατάξεις του ν. 3263/2004 «Μειοδοτικό σύστημα ανάθεσης των δημόσιων έργων και άλλες διατάξεις» (ΦΕΚ Α΄179). 7. Τις διατάξεις του ν. 3316/2005 «Ανάθεση και εκτέλεση δημοσίων συμβάσεων εκπόνησης μελετών και παροχής συναφών υπηρεσιών και άλλες διατάξεις» (ΦΕΚ Α΄42). 8. Την υπ’ αριθμ. Φ10/οικ.2392/184/19.1.2005 απόφαση του Υπουργού Μεταφορών και Επικοινωνιών (ΦΕΚ 76/Β/2005). 9. Τις διατάξεις του άρθρου 29Α του ν. 1558/1985, όπως προστέθηκε το άρθρο αυτό με το άρθρο 27 του ν. 2081/1992 (ΦΕΚ Α΄154). 10. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του προϋπολογισμού της ΕΡΓΑ ΟΣΕ ΑΕ, αποφασίζουμε: Την τροποποίηση και κωδικοποίηση της υπ’ αριθμ. Φ10/οικ.2392/184/19.1.2005 απόφασης του Υπουργού Μεταφορών και Επικοινωνιών (ΦΕΚ 76/B/2005) ως ακολούθως: (Μετά τη σελ.98,608) Σελ. 98,609 ­ . Τεύχος Σελ «Εκτέλεση Έργων Ο.Σ.Ε.και Συνδεδεμένων Επιχειρήσεων» 21.Β.ε.2-5 Άρθρο 1 ΑΡΜΟΔΙΑ ΟΡΓΑΝΑ Αρμόδιοι για την λήψη αποφάσεων, κατά το Άρθρο 10 του ν. 2465/1997 σε συνδυασμό με τις διατάξεις του ν. 1418/1984 «Δημόσια Έργα και ρυθμίσεις συναφών θεμάτων», όπως κάθε φορά ισχύει και του ν. 3263/2004 και τις διατάξεις των προεδρικών διαταγμάτων, τα οποία εκδίδονται σε εκτέλεσή τους, για τα έργα που εκτελούνται από την «ΕΡΓΑ ΟΣΕ ΑΕ», καθώς και του ν. 716/1977 «περί μητρώου μελετητών και εκπονήσεως μελετών» είναι το Διοικητικό Συμβούλιο, ο Πρόεδρος του Διοικητικού Συμβουλίου και τα εξουσιοδοτημένα όργανα, σύμφωνα με τις εκάστοτε ισχύουσες οργανωτικές διατάξεις της «ΕΡΓΑ ΟΣΕ ΑΕ», τα οποία ειδικότερα ορίζονται στα επόμενα άρθρα. Άρθρο 2 ΟΡΙΣΜΟΙ 1. Τα αρμόδια Όργανα στα οποία αναφέρεται το προηγούμενο Άρθρο είναι ειδικότερα: α) «Εργοδότης» ή «Κύριος του έργου» κατά την έννοια του ν. 1418/1984 και ν. 716/1977 περί μελετών, είναι η Εταιρεία «ΕΡΓΑ ΟΣΕ ΑΕ». β) «Φορέας κατασκευής» είναι η Εταιρεία «ΕΡΓΑ ΟΣΕ ΑΕ» γ) «Προϊσταμένη Αρχή» είναι το Διοικητικό Συμβούλιο της «ΕΡΓΑ ΟΣΕ ΑΕ» με την επιφύλαξη της παραγράφου 2 του παρόντος. δ) «Διευθύνουσα Υπηρεσία» είναι οι Προϊστάμενοι των “ΕΡΓΑ I, II, ΙΙΙ, IV,.…” και των “Σιδηροδρομικών Συστημάτων” της Διεύθυνσης Κατασκευών της ΕΡΓΟΣΕ, με την επιφύλαξη της παραγράφου 3 του παρόντος και το Διοικητικό Συμβούλιο στις περιπτώσεις του άρθρου 48 του π.δ. 609/1985. 2. Το Διοικητικό Συμβούλιο δύναται να αναθέτει την άσκηση αρμοδιοτήτων Προϊσταμένης Αρχής στον Διευθύνοντα Σύμβουλο, με δικαίωμα του Διευθύνοντος Συμβούλου για περαιτέρω ανάθεση σε άλλα όργανα της εταιρείας. 3. Το Διοικητικό Συμβούλιο, με εισήγηση του Διευθύνοντος Συμβούλου, δύναται να αναθέτει μέρος των αρμοδιοτήτων της Διευθύνουσας Υπηρεσίας σε στελέχη των “ΕΡΓΑ I, II, ΙΙΙ, IV,.…” και των “Σιδηροδρομικών Συστημάτων” της Διεύθυνσης Κατασκευών της ΕΡΓΟΣΕ. 4. Οι Προϊστάμενοι των “ΕΡΓΑ I, II, ΙΙΙ, IV,.…” και των “Σιδηροδρομικών Συστημάτων” της Διεύθυνσης Κατασκευών της ΕΡΓΟΣΕ δύνανται να αναθέτουν σε στελέχη τους μέρος των αρμοδιοτήτων τους. . 98,610 Σελ ­ . Τεύχος Σελ Άρθρο 3 ΤΕΧΝΙΚΟ ΣΥΜΒΟΥΛΙΟ 1. Το Τεχνικό Συμβούλιο συγκροτείται με απόφαση του Διοικητικού Συμβουλίου της «ΕΡΓΑ ΟΣΕ ΑΕ» και αποτελείται από: (1) Τον Διευθύνοντα Σύμβουλο (2) Έναν εκπρόσωπο του Υπουργείου Μεταφορών και Επικοινωνιών, που ορίζεται από τον Υπουργό Μεταφορών & Επικοινωνιών, με τον αναπληρωτή του (3) Έναν εκπρόσωπο του Τεχνικού Επιμελητηρίου Ελλάδος (ΤΕΕ) που ορίζεται με απόφαση της Διοικούσας Επιτροπής του ΤΕΕ με τον αναπληρωτή του (4) Έναν εκπρόσωπο του ΟΣΕ με τον αναπληρωτή του, που ορίζεται με απόφαση του Διοικητικού Συμβουλίου του ΟΣΕ (5) Ένα στέλεχος της Νομικής Διεύθυνσης της «ΕΡΓΑ ΟΣΕ ΑΕ» (6) Και δύο πρόσωπα εκ των κατωτέρω: α) Των Γενικών Διευθυντών β) Των Τεχνικών Στελεχών της Εταιρείας (διπλωματούχων ΑΕΙ) γ) Εξωτερικών επιστημόνων εγνωσμένου κύρους κατά την κρίση του Διοικητικού Συμβουλίου. 2. Με απόφαση του Διοικητικού συμβουλίου της «ΕΡΓΑ ΟΣΕ ΑΕ» ορίζονται ο Πρόεδρος του Τεχνικού Συμβουλίου και ο Αναπληρωτής του, οι αναπληρωτές των υπό στοιχεία (1), (5) και (6), καθώς και υπάλληλος της «ΕΡΓΑ ΟΣΕ ΑΕ» με τον αναπληρωτή του που ασκεί καθήκοντα Γραμματέα του Τεχνικού Συμβουλίου. 3. Τα υπό (1), (5), (6.α) και (6.β) μέλη αντικαθίστανται στο Τεχνικό Συμβούλιο από τους αναπληρωτές τους, οσάκις στο Τεχνικό Συμβούλιο εισάγονται θέματα της αρμοδιότητάς τους. 21.Β.ε.5 «Εκτέλεση Έργων Ο.Σ.Ε.και Συνδεδεμένων Επιχειρήσεων» 4. Τα θέματα εισηγούνται στο Τεχνικό Συμβούλιο οι Προϊστάμενοι των αρμοδίων υπηρεσιών της «ΕΡΓΑ ΟΣΕ ΑΕ» - οι οποίοι μετέχουν στη συζήτηση άνευ ψήφου και αν είναι μέλη αυτού (ΤΣ) αντικαθίστανται από τους αναπληρωτές τους. 5. Ο πρόεδρος του Τεχνικού Συμβουλίου ή το ίδιο το σώμα δύναται σύμφωνα με τους όρους που θα καθορισθούν με απόφαση του Διοικητικού Συμβουλίου να καλούν στις συνεδριάσεις οποιονδήποτε υπάλληλο ή ειδικό εμπειρογνώμονα για παροχή πληροφοριών στο Συμβούλιο. 6. Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και τρία από τα μέλη του. 7. Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 8. Το Τεχνικό Συμβούλιο παρέχει την γνώμη του για τα θέματα που ορίζουν ο ν. 1418/1984, ν. 716/1977, ν. 3316/2005 και ν. 3333/2005 και τα εκτελεστικά αυτών Διατάγματα, όπως τροποποιήθηκαν και ισχύουν σήμερα, καθώς επίσης και για κάθε θέμα που παραπέμπεται σε αυτό από το Διοικητικό Συμβούλιο ή άλλο όργανο που ασκεί καθήκοντα «Προϊσταμένης Αρχής» ως Άρθρο 2.2 της παρούσης. Το Διοικητικό Συμβούλιο δύναται να αναπέμπει στο Τεχνικό Συμβούλιο θέματα για τα οποία γνωμοδότησε, εφόσον κρίνει ότι υφίστανται ζητήματα προς περαιτέρω διεύρυνση. 9. Όπου, σύμφωνα με τις άνω διατάξεις επιτρέπονται παρεκκλίσεις από αυτές για την μελέτη και κατασκευή των έργων, οι παρεκκλίσεις αυτές εγκρίνονται, μετά από γνώμη του τεχνικού συμβουλίου, από το εκάστοτε αρμόδιο όργανο, όπως αυτό ορίζεται από τις αυτές ως άνω διατάξεις. Άρθρο 4 ΑΙΤΗΣΕΙΣ ΘΕΡΑΠΕΙΑΣ Επί των αιτήσεων θεραπείας αποφασίζει ο Πρόεδρος του Διοικητικού Συμβουλίου της «ΕΡΓΑ ΟΣΕ ΑΕ». Σε κάθε περίπτωση η απόφαση επί της αιτήσεως θεραπείας λαμβάνεται μετά από γνώμη του Τεχνικού Συμβουλίου. Οι αιτήσεις θεραπείας απευθύνονται στον Πρόεδρο, επιδίδονται δε στο όργανο που εξέδωσε την προσβαλλόμενη πράξη ή απόφαση, χωρίς να απαιτείται κοινοποίηση στον Υπουργό Περιβάλλοντος Χωροταξίας και Δημοσίων Έργων, ή σε άλλο Υπουργό. Άρθρο 5 Η ισχύς της απόφασης αυτής αρχίζει από τη δημοσίευση της στην Εφημερίδα της Κυβερνήσεως. Η υπ’ αριθμ. Φ10/οικ.2392/184/19.1.2005 απόφαση του Υπουργού Μεταφορών και Επικοινωνιών (ΦΕΚ 76/Β/2005) καταργείται.